Cantiere del Pardo

Cantiere del Pardo Srl. er et italiensk seilbåtverft som produserer kjølbåter av merket Grand Soleil og motorbåter av merket Pardo Yachts. De produserer ca. 200 båter per år.Norske importørs hjemmeside  besøkt 4. november 2008 I Norge importeres båtene av Giramar AS.

 Historie 
I 1974 ble verftets første båt lansert: Grand Soleil 34 tegnet av franske Groupe Finot. I 1987 tegnet argentineren German Frèrs sin første båt for verftet, og fra 1992 var det newzealenderen Bruce Farr som stå for linjene. Grand Soleil 46.3 fra 1997 markerte starten på J&J konstruerte Grand Soleilbåter før de i 2000 gikk inn på IMS scenen med Grand Soleil 40 tegnet av Massimo Paperini. I 2004 fikk Botin & Carkeek slippe til og konstruerte Grand Soleil 37 som viste seg å gjøre det bra på regattabanene i Europa. Regattabåtene 42 R og 56 R vant alle regattaer i 2003 som de deltok i.Seilbåtkatalogen 2008 utgitt av Seilmagasinet Grand Solieil 54 fra 2007 er konstruert av Luca Brenta.

I 2016 bestemte verftet seg for å etablere produksjon av motorbåter. Den første Pardo 43 så dagens lys i 2017 og i dag omfatter sortimentet Pardo 38, Pardo 43 og Pardo 50.

 Produksjon 
Verftet legger stor vekt på design, og har klart å holde de ulike konstruktører til et felles design slik at båtene har mye av det samme uttrykk. Båtene vakuumstøpes i vinylester og sandwichlaminat med en galvanisert stålramme til å ta opp rigg- og kjølkrefter på samme måte som X-båter.

 Referanser 

Kilder
 Grand Soleil hjemmeside Besøkt 4. november 2008.
 Seilbåtkatalogen 2008 utgitt av Seilmagasinet.

Kategori:Seilbåtprodusenter
Kategori:Selskaper etablert i 1973
Kategori:Italienske industriselskaper
Kategori:1973 i Italia